انڈو سیتھی

انڈو سیتھی یاں سندھو ساکا ایرانی ساکا (سیتھی) دیاں شاخاں نیں ، جنہاں نے دکھنی سائبیریا توں باختر ، سوگدیانا ، آراچوسیا ، گندھارا ، کشمیر ، پنجاب ، لہندے تے گھبلے ہندستان ، گجرات تے راجستھان چ ، دوجی صدی قبل مسیح توں چوتھی صدی عیسوی دے وچکار ، ہجرت کیتی ۔ ہندستان چ پہلا ساکا بادشاہ ماؤئس یاں موگا سی ، جسنے گندھارا چ ساکا اقتدار قائم کیتا تے ہولی ہولی پورے اتلے ہندستان نوں اپنےاقتدار چ لے آئیا ۔ ہندستان چ انڈو سیتھی حکومت آحری بادشاہ رودراسیمہا سوم دے نال 395ء عیسوی ج مکی ۔ 
گھبلے ایشیاء توں ہندستان چ سیتھی حملے ۔ جنہاں نوں اکثر انڈو سیتھی حملے آکھئیا جاندا اے ، نے ہندستان تے نالدے دیساں دی تریح چ اہم کردار ادا کیتا اے ۔ حقیقت چ انڈو سیتھی جنگ ، وسطی ایشیا چ چینی قبیلےآں نال تنازعاں دا صرف اک باب اے ، جسنے باختر ، کابل تے ہندستان ، ایتھوں تک کہ دور پرے روم تک تے اثر پائے ۔

سیتھی قبیلے جنہاں نے ہندستان تے چڑھائی کیتی تے ایتھے کئی بادشاہتاں قائم کیتیاں اینہاں چ ساکا دے علاوہ میدی ، خنتھی ، ماساگیتے (شاید جٹ) ، گیتے ، پراما کمبوجا ، باہلیکا ، ریشیکا تے پرادا قبیلے شامل نیں ۔

 ابتدا 

انڈو سیتھیاں دے آباو اجداد ساکا (سیتھی) قبیلے سمجھے جاندے نیں ۔ جہڑے ابتدا چ دکھنی سائبیریا چ دریائے الی دے علاقے چ آباد سن ۔

گٹھ:تریخ
گٹھ:ترکستان
گٹھ:ہندستان
گٹھ:ہندستان دی تریخ
گٹھ:تریخ ہندستان
گٹھ:لوک
گٹھ:پرانے نسلی گروہ
گٹھ:معدوم نسلی گروہ
گٹھ:ایشیا دے نسلی گروہ
گٹھ:دنیا دے نسلی گروہ
گٹھ:ایرانی قبیلے
گٹھ:ہند یورپی قبیلے
گٹھ:جٹ قبیلے
گٹھ:ایران